Document ID: 32001L0041

Direktiva 2001/41/ES evropskega parlamenta in Sveta
z dne 19. junija 2001
o enaindvajseti spremembi Direktive Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov glede snovi, razvrščenih kot rakotvorne, mutagene ali snovi, strupene za razmnoževanje
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 95 Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
v skladu s postopkom, določenim v členu 251 Pogodbe [3],
ob upoštevanju naslednjega:
(1) Člen 14 Pogodbe predvideva vzpostavitev območja brez notranjih meja, ki zagotavlja prosti pretok blaga, oseb, storitev in kapitala.
(2) Dne 29. marca 1996 sta Evropski parlament in Svet sprejela Sklep 646/96/ES o akcijskem načrtu za boj proti raku v okviru ukrepov na področju javnega zdravja (1996 do 2000) [4].
(3) Da bi izboljšali varovanje zdravja in varnost potrošnikov, se snovi, razvrščene kot rakotvorne, mutagene ali strupene za razmnoževanje, in pripravki, ki jih vsebujejo, ne smejo dajati v promet za splošno rabo.
(4) Direktiva 94/60/ES Evropskega parlamenta in Sveta z dne 20. decembra 1994 o štirinajsti spremembi Direktive 76/769/EGS [5] uvaja v obliki Dodatka k točkam 29, 30 in 31 Priloge I k Direktivi 76/769/EGS [6] seznam snovi, razvrščenih v skupino 1 in 2 rakotvornosti, mutagenosti ali strupenosti za razmnoževanje. Takšne snovi in pripravki se ne smejo dajati v promet za splošno rabo.
(5) V skladu z Direktivo 94/60/ES mora Komisija Evropskemu parlamentu in Svetu predložiti predlog za razširitev tega seznama najpozneje šest mesecev po objavi prilagoditve tehničnemu napredku Priloge I k Direktivi Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [7], v kateri so navedene snovi, razvrščene v skupino 1 in 2 rakotvornosti, mutagenosti ali strupenosti za razmnoževanje.
(6) Direktiva Komisije 97/69/ES z dne 5. decembra 1997 o triindvajseti prilagoditvi tehničnemu napredku Direktive 67/548/EGS, zlasti Priloge I k Direktivi, vsebuje eno snov, ki je na novo razvrščena v skupino 2 rakotvornosti; Direktiva Komisije 98/73/ES [8] z dne 18. septembra 1998 o štiriindvajseti prilagoditvi tehničnemu napredku Direktive 67/548/EGS [9], zlasti Priloge I k Direktivi, vsebuje eno snov, ki je na novo razvrščena v skupino 2 rakotvornosti, in eno snov, ki je na novo razvrščena v skupino 2 strupenosti za razmnoževanje. Te snovi je treba dodati Dodatku k točkam 29 in 31 Priloge I k Direktivi 76/769/EGS.
(7) Upoštevana so tveganja in prednosti snovi, ki so bile z Direktivama 97/69/ES in 98/73/ES na novo razvrščene v skupino 2 rakotvornosti oziroma v skupino 2 strupenosti za razmnoževanje.
(8) Ta direktiva se uporablja brez poseganja v predpise Skupnosti o minimalnih zahtevah za varovanje delavcev, kakor jih vsebujejo Direktiva Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [10] in posamične direktive, ki temeljijo na njej, zlasti Direktiva Sveta 90/394/EGS z dne 28. junija 1990 o varovanju delavcev pred tveganji zaradi izpostavljenosti rakotvornim snovem pri delu (šesta posamična direktiva v smislu člena 16(1) Direktive 89/391/EGS) [11] -
SPREJELA NASLEDNJO DIREKTIVO:
Člen 1
Dodatek k Prilogi I k Direktivi 76/769/EGS se spremeni, kakor sledi:
1. V uvodu se doda naslednja opomba R:
"Opomba R:
Razvrstitev kot rakotvorna snov ni potrebna za vlakna, pri katerih je dolžinsko tehtan srednji geometrični premer zmanjšan za dve standardni napaki, večji od 6 μm."
2. Snovi, naštete v Prilogi k tej direktivi, se dodajo k snovem, naštetim v Dodatku k točkam 29 in 31.
Člen 2
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 18. julija 2002. O tem takoj obvestijo Komisijo.
Te predpise uporabljajo od 18. januarja 2003.
2. Ko države članice sprejmejo te predpise, se v njih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Luxembourgu, 19. junija 2001

Labels: 0
4
15
20